Lomsebenti ubuka kubaluleka, indzabuko nekusetjentiswa kwetaga tesiSwati. Kubukwa kunotsa kwelulwimi lokweyamele etageni njengemicambo yesive. Lulwimi IwesiSwati kuba lulwimi sibili ngetaga ngobe tingumgogodla walo. Sehluko sekucala sikhombisa kuhleleka kwelucwaningo ngekuveta setfulo, tinhloso, tindlela, umkhawulo nebudlelwano betaga naleminye imibhalo yakadzeni noma bucikomlomo. Sehluko sesibili sigcamisa kucambeka kwetaga lokutsintsa titfoluvelo, tento tebantfu, inkholelo, inkholo, umlandvo, tinganekwane, tilwane letihucutelako naletihambako, tilwane tasendle netasekhaya, timila nemifula. Sehluko sesitsatfu sibuka tingcikitsi letehlekene letilandzelako: yekuganana, yekucaphelisa ngengoti, yekusonga, yekufa, yebuwula, yenkhani, yemashwa, yekungabi nebuntfu, yekutigcabha, yekukhuliswa, kwebantfwana, yekungabi nebuntfu, yekutigcabha, yelufuto, yekwehluleka, yelunya nekuphatsana kwebantfu. Sehluko sesine sikhombisa kwakheka kwetaga ngekwetinongo tenkhulumo, titfo tenkhulumo nekusebenta kwato ngaphasi kwelubumbomisho (syntax). Sehluko sesihlanu sigcamisa imiphumela yelucwaningo (research findings) ngaphasi kwemvelaphi yetaga, ingcikitsi yetaga nekwakheka kwetaga. Kubuye kugcame netincomo letiyewusita labanye bafundzi bacwaningi nabosotilwimi.
Proverbs, Swazi--South Africa--KwaZulu Natal.
Networked Digital Library of Theses and Dissertations